( k'Sk ) 

 il y en a, prends-en; et sur ce ledit déposant leur promit qu'il le 

 feroit, combien que son intention n'étoit point telle; mais ce 

 qu'il en disoit estoit pour se deffaire d'eux et ne voulut accepter 

 ledit Cousteau. 



Interrogé si lui déposant ne leur a dit qu'il n'avoit que faire 

 du Cousteau et qu'il feroit bien le coup sans ce cousteau là, dit 

 que non. 



Enquis si lors que lesdis personnaiges lui ont tenu lesdis pro- 

 pos, il n'y avoit personne de présent, dit que non; mais que 

 peu auparavant le fils dudit Thiebault Bailly, et à tout homme, 

 tenoit le mesme propos. Examiné s'il ne sçail point à quelle 

 occasion lesdis personnaiges désirent tant la mort desdis princes, 

 dit que non : bien que, nous a-t-il déclairé, le père dudit Thie- 

 bault a esté exécuté par le feu , à Dole , passés dix huit ans , 

 pour crime de sourcelerie , et que ledit Thiebault son fils en 

 est aussi suspecté, et pareillement le fils d'iceluy Thiebault: 

 ne sachant si Nicolas Chardin, qui est maieur de la Vergenne, 

 est entaché du mesme mal , bien qu'une sienne seur en est fort 

 suspectée. 



Enquis pourquoy lesdis personnaiges se sont plus tost adressés 

 à lui qu'à un autre , dit ne le sçavoir , sinon peult-estre pour 

 avoir voiagé en Espaigne , France , Allemaigne et en ces 

 Pays-Bas. 



D'advantaige ledit déposant nous a dit qu'au mesme temps 

 que lesdis deux personnaiges et luy déposant se trouvèrent à 

 Madrid , ils tuèrent un archer du roy , lorain de nation , nommé 

 Jehan Louys, et estime qu'ils le prinrent pour lui déposant , qui 

 resembloit audit archer, et qu'ils pensèrent l'avoir entre leurs 

 mains , nous déclairant, sur ce enquis, avoir entendu du curé de 

 Mouffans , qui est la paroiche dudit lieu de la Vergenne , qu'ils 

 avoient tué ledit archer en la maison où il logeoit et avoient 

 desrobbé au maître de la mesme maison un bahus où il y avoit 

 plusieurs coraodités, et avoient rapporté le manteau et casaque 



